b'\n_START_ARTICLE_\nAngel Bati\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nNi\xc5\xbejo gimnazijo je obiskoval v rojstnem kraju, vi\xc5\xa1jo v Gorici, kjer je leta 1952 tudi maturiral. Bogoslovje je obiskoval v Ljubljani in tu 29. junija 1958 prejel sveto ma\xc5\xa1ni\xc5\xa1ko posve\xc4\x8denje. Bil je \xc5\xbeupnik v Temnici (1958-1960), prefekt v Malem semeni\xc5\xa1\xc4\x8du v Vipavi (1960-1963), \xc5\xbeupnik na \xc5\xa0entvi\xc5\xa1ki Gori (1963-1965), kaplan v Tolminu (1965-1971) in \xc5\xbeupnik v Stoma\xc5\xbeu na Vipavskem (1971-1985)._NEWLINE_Bati\xc4\x8d je \xc5\xbee v gimnaziji je za\xc4\x8del pisati pesmi. Kasneje je nekaj subtilnih lirskih pesmi objavil v Brazdi, glasilu slovenskih bogoslovcev. S kraj\xc5\xa1imi \xc4\x8dlanki je sodeloval tudi v tedniku Dru\xc5\xbeina, Cerkvenem sedanjem cvetu in Novi mladiki. Veliko \xc4\x8dasa in energije pa je posvetil zasvojenim z alkoholom. Bil je med ustanovitelji in najbolj delavnimi \xc4\x8dlani klubov zasvojenih alkoholikov v Ajdov\xc5\xa1\xc4\x8dini in Novi Gorici. Zadnje leto pred smrtjo, ko se je zdravil v Ljubljani, je sodeloval kot korektor v uredni\xc5\xa1tvu Dru\xc5\xbeine. Pred smrtjo je nekaj iz svoje zbirke otro\xc5\xa1ke in mladinske literature podaril Pediatri\xc4\x8dni kliniki v Ljubljani, nekaj pa Minoritskemu bogoslovnemu semeni\xc5\xa1\xc4\x8du v Ljubljani.'